14. pielikums
Ministru kabineta
noteikumiem Nr.

**Finanšu korekciju piemērošana neatbilstību un pārkāpumu gadījumā**

1. Proporcionāla finanšu korekcija atbalstītajos projektos (sk. tabulu) tiek piemērota gadījumos, ja Lauku atbalsta dienests, pieņemot lēmumu par iespējamo neatbilstības konstatēšanu vai lēmumu par neatbilstību, secina, ka neatbilstošo izdevumu summu nav iespējams konkrēti noteikt vai būtu nesamērīgi samazināt darbības programmas attiecināmo izmaksu summu par visu izdevumu summu.

2. Konstatējot vairākus pārkāpumus vērtēšanas procesā, tiek piemērota finanšu korekcija atbilstoši būtiskākajam (ar augstāko korekcijas apmēru) pārkāpumam.

3. Samērīguma princips piemērojams tiktāl, cik to pieļauj noteiktie minimālie finanšu korekciju apjomi.

4. Finanšu korekciju nepiemēro, ja pārkāpumam ir formāls raksturs bez nekādas reālas vai iespējamas finansiālās ietekmes.

6. Finanšu korekciju var nepiemērot, ja ražotāju organizācija spēj pierādīt, ka nepieciešamās izmaiņas darbības programmā iepriekš nebija paredzamas un tās radušās no ražotāju organizācijas darbības neatkarīgu iemeslu dēļ.

|  |  |  |  |
| --- | --- | --- | --- |
| **Nr.p.k.** | **Neatbilstība/pārkāpums** | **Neatbilstības/pārkāpuma apraksts** | **Finanšu korekcijas apjoms** |
| **Iepirkuma procedūrā konstatētie pārkāpumi** |
| 1. | Nav piemērota atbilstošā iepirkuma procedūras metode | Piemērota nepareiza iepirkuma metode, jo nav ņemts vērā, ka iegādēm, kurām ir viens mērķis un/vai piegādātājs un kurām, saskaitot kopā un nosakot paredzamo cenu, atbilstoši noteikumiem par iepirkuma procedūru un tās piemērošanas kārtību pasūtītāja finansētiem projektiem ir jāorganizē iepirkuma procedūra ar Iepirkumu uzraudzības biroja starpniecību | • Atkārtota iepirkuma procedūra atbilstoši normatīvo aktu nosacījumiem un 10 % no attiecīgajai investīcijas pozīcijai (kurai nepareizi piemērota iepirkuma procedūras metode) apstiprinātajām attiecināmajām izmaksām pēc iepirkuma dokumentācijas izvērtēšanas • 100 %, ja konstatētas neatbilstības pēc atkārtotas iepirkuma procedūras. |
| 2. | Noteiktie termiņi piedāvājumu sagatavošanai un iesniegšanai neatbilst normatīvo aktu nosacījumiem | Ražotāju organizācija iepirkumu procedūrā nav ievērojusi normatīvajos aktos noteiktos minimālos piedāvājumu sagatavošanas termiņus | • 2 % par katru termiņa samazinājuma darbdienu (maksimāli līdz piecām darbdienām), ja ir ievēroti visi pārējie iepirkuma procedūras nosacījumi • 10 % un atkārtota iepirkuma procedūra, ja termiņa samazinājums pārsniedz piecas darbdienas• 10 % no attiecīgās investīcijas pozīcijas, ja darbība īstenota • 100 %, ja konstatētas neatbilstības pēc atkārtotas iepirkuma procedūras |
| 3. | Nepamatoti ierobežota iepirkuma procedūras tehniskā specifikācija | Tehniskajā specifikācijā vai konkursa nolikumā ir norādīti kritēriji, kas dod iespēju pieteikties tikai konkrētam vai ierobežotam ražotāju lokam, vai arī, vērtējot iepirkumu, norādītie kritēriji vairs netiek ņemti vērā, tādējādi dodot iespēju uzvarēt piedāvātājam, kurš neatbilst attiecīgajiem kritērijiem. Noteikti pārāk specifiski tehniskie standarti, tādējādi nenodrošinot vienādu piekļuvi/iespēju pretendentiem  | • 25 %, 10 % vai 5 % atkarībā no neatbilstības būtiskuma, ja pārkāpums var ietekmēt ražotāju loku un ierobežo konkurenci  |
| 4. | Līguma izpildes laikā netiek ievēroti atlases kritēriji | Darbības programmas īstenošanas laikā konstatēts, ka netiek ievēroti kritēriji, kas tika noteikti kā piegādātāju atlases kritēriji, piemēram, limitēts izpildes laiks | • 25 %, 10 % vai 5 % atkarībā no neatbilstības būtiskuma, ja pārkāpums var ietekmēt piegādātāju loku un ierobežo konkurenci  |
| 5. | Grozīti līgumisko attiecību nosacījumi, kas maina sākotnējo tehnisko specifikāciju | Darbības programmas īstenošanas laikā izdarīti grozījumi, ar kuriem mainīti nosacījumi, kas varētu ietekmēt iespējamo piegādātāju loku un piedāvājuma cenu | • 25 %, 10 % vai 5 % atkarībā no neatbilstības būtiskuma, ja pārkāpums var ietekmēt piegādātāju loku un ierobežo konkurenci  |
| 6. | Iepirkumu procedūrā izvēlētā piegādātāja/pakalpojumu sniedzēja apakšuzņēmējs ir ražotāju organizācija vai ar to saistītā persona | Darbības programmas īstenošanas laikā konstatēts, ka ar pakalpojumu sniedzēju noslēgtā līguma izpildi kā apakšuzņēmējs nodrošina atbalsta pretendents vai tā saistītā persona | 100 % |
| 7. | Konstatēts izmaksu sadārdzinājums | Mākslīga izmaksu pozīciju sadārdzināšana | • 100 %, ja konstatētais sadārdzinājums pārsniedz 50 % • 10–100 % no sadārdzināto izmaksu pozīcijas tirgus cenas, ja konstatētais sadārdzinājums ir līdz 50 %, – atkarībā no neatbilstības būtiskuma |
| 8. | Nav ievērots šo noteikumu 53. punktā paredzētais iepirkuma dokumentu iesniegšanas termiņš | Normatīvajos aktos vai administratīvajā lēmumā norādītie iesniedzamie dokumenti iesniegti pēc noteiktā termiņa | • 1–2 mēneši – 0,01 %• Vairāk nekā 2 mēneši līdz 3 mēnešiem – 0,05 %• Vairāk nekā 3 mēneši – 100 % |
| **Citi pārkāpumi** |
| 9. | Nav ievērota noteikumu 51. punkta prasība | Finanšu līzingā iegādātā prece līdz attiecīgās darbības programmas perioda beigām nav kļuvusi par ražotāju organizācijas īpašumu | Par attiecīgo preci saņemtā Eiropas Savienības līdzfinansējuma atmaksa 100 % apmērā |
| 10. | Darbības fonda samazinājums vairāk par 30 %  | MK noteikumu 33. punkta nosacījumu neievērošana | 50 % no tās darbība fonda summas, kas pārsniedz 33. punktā noteikto ierobežojumu |
| 11. | Ražotāju organizācija neiesniedz Lauku atbalsta dienestam statistikas informāciju vai tā nav korekta | Ražotāju organizācija Lauku atbalsta dienestam nav iesniegusi regulas Nr.543/2011 96. pantā minēto informāciju vai tā ir nepareiza | Atliek attiecīgās darbības programmas apstiprinājumu nākamajam gadam, līdz ir sagatavots pareizs paziņojums |

Zemkopības ministrs Jānis Dūklavs

02.05.2016. 10:00

710

D.Freimane

67027454, Dace.Freimane@zm.gov.lv